**ACTA DE LA SESSIÓ ORDINÀRIA DE PLE DE L’AJUNTAMENT DE MONTOLIU DE SEGARRA**

**Núm**: 7/2015

**Dia:** dimarts 3 de novembre de 2015

**Hora d’inici**: 11 h

**Hora finalització**: 12,45 h

**Lloc**: Sala de Plens de l’Ajuntament de Montoliu de Segarra

**President:** Vicenç Roig Solé

**Regidors Assistents**:

Eva Bonet Baqué

Ana Flix Mampel

Guillem Duch Pérez-Trujillo

**Regidors absents que s’han excusat**: Ramon Parellada Espuga

**Secretària**: Mireia Irla Solà (SAT Consell Comarcal de la Segarra)

**Serveis d’Intervenció**: Xavier Ribera Alern (Tècnic del Consell Comarcal de la Segarra)

**Desenvolupament de la sessió**:

Mireia Irla Solà fa constar que existeix el quòrum legalment exigit establert a l’article 90.1 del Reglament d’Organització, Funcionament i Règim Jurídic de les Entitats Locals aprovat pe RD 2568/85 de 28 de novembre per poder-se desenvolupar la sessió.

**1.- Aprovació de les actes de les dues sessions anteriors.**

L’Alcalde demana si algun regidor o regidora té alguna esmena a fer a les actes de les sessions anteriors de dates 30 de juny i 1 de setembre de 2015, que han estat lliurades; atès que no se’n presenta cap, les actes s’aproven per unanimitat dels assistents.

**2.- Elecció i nomenament del jutge de pau titular**

Vist l’Acord adoptat per la Comissió de la Sala de Govern del Tribunal Superior de Justícia de Catalunya en data 15 de maig de 2015, pel qual es requeria a l’Ajuntament de Montoliu de Segarra iniciar els tràmits per a la renovació del càrrec de Jutge de Pau Titular.

Atès que mitjançant edicte al BOPL núm. 190 de data 2 d’octubre de 2015 s’obrí un període de 20 dies hàbils per a què les persones interessades formulessin les corresponents sol·licituds acreditant el compliment de les condicions de capacitat, compatibilitat i absència de prohibició per a l’exercici del càrrec.

Atès que durant aquest termini s’ha formulat la següent sol·licitud:

* Sr. Josep Segarra Rialp

En compliment del què disposa l’article 4 del Reglament 3/1995, de 7 de juny, dels jutges de pau, l’Alcalde proposa al Ple l’adopció del següent acord:

**Primer.-** Escollir el senyor Josep Segarra Rialp Jutge de Pau titular d’aquest municipi.

**Segon.-** Proposar-ne el seu nomenament a la Sala de Govern del Tribunal Superior de Justícia de Catalunya.

La proposta s’aprova per unanimitat.

**3.- Aprovació modificació de l’ordenança fiscal per a l’exercici 2016 i següents: taxa de subministrament d’aigua potable**

Atès l’establert en l’article 17.1 del RD 2/2004 de 5 de març pel qual s’aprova el Text refós de la Llei Reguladora d’Hisendes Locals

Vist l’informe de secretaria

L’Alcalde proposa al Ple l’adopció del següent **ACORD:**

**Primer.-** Aprovar provisionalment les modificacions de les Ordenances fiscals per a l’exercici de 2016 i següents :

**Modificació de l’Ordenança fiscal núm 6. Taxa pel subministrament de l’aigua**

*“Article 6. Quota tributària*

|  |  |
| --- | --- |
| **Concepte** | **2016** |
| 1r tram de 0 a 18 m3 (mínim) | 23,18 |
| 2n tram de 18 m3 a 36 m3 | 0,815 €/m3 |
| 3r tram a partir de 36 m3 | 0,934 €/m3 |
| Tarifa de conservació de comptadors i escomesa | 8,40 € / trimestre |
| Quota manteniment canal | 12,60 € / trimestre |
|  |  |
| Tarifa de connexió | 175,00 |
| Instal·lacions comptadors | 55,00 |

**Segon.-** Donar a l’expedient la tramitació i publicitat preceptiva mitjançant exposició del mateix al taulell d’anuncis de l’Ajuntament i al Butlletí Oficial de la Província, per un termini de trenta dies hàbils, durant els quals els interessats podran examina’l i presentar les reclamacions que considerin oportunes.

**Tercer.-** Considerar, en el supòsit que no es presentin reclamacions en el termini indicat, que l’acord esdevindrà definitiu, de conformitat amb el què estableix l’article 17.3 del Reial Decret Legislatiu 2/2004, del 5 de març, pel qual s’aprova el Text Refós de la Llei Reguladora de les Hisendes Locals.

La proposta s’aprova per unanimitat.

**5.- Donar compte Decrets d’alcaldia.**

Es dona compte al Ple dels següents decrets d’alcaldia, que es relacionen a continuació:

|  |  |  |
| --- | --- | --- |
| NÚM. | CONCEPTE | DATA |
| 40/2015 | Nomenar Rosa M. Mora secretària per les eleccions al Parlament de Catalunya 2015 | 7.07.2015 |
| 41/2015 | Sol.licitud al Consorci AOC alta eNotum | 7.07.2015 |
| 42/2015 | Concessió llicència obres Reforma Cuina C/Major, 20 Ametlla | 7.07.2015 |
| 43/2015 | Comunicació transmissió llicència ambiental Granja “Cal Pubill” | 7.07.2015 |
| 44/2015 | Concessió llicència obres arranjament mur pati habitatge C/Major, 11 Vilagrasseta | 21.07.2015 |
| 46/2015 | Aplicació fons cooperació local supramunicipal exercicis 2012, 2013 i 2014 serveis caràcter supramunicipal | 29.09.2015 |
| 47/2015 | Adjudicació obres per urgència restauració dipòsit aigua potable Ametlla a Buenaventura Casajuana | 26.10.2015 |

El Ple se’n dóna per assabentat.

**6.- Informe d’alcaldia**

No n’hi ha.

**7.- Precs i preguntes**

El regidor Guillem Duch comenta que hi ha moltes fallades de funcionament amb la telefonia mòbil, i sembla que el problema no és de les antenes del municipi sinó dels repetidors.

L’alcalde explica que han vingut a mirar-s’ho els tècnics de telefonia mòbil i que estan fent proves per tal d’arreglar-ho, bàsicament on sembla que hi ha el principal problema és amb la velocitat de transmissió de les dades.

La regidora Ana Flix pregunta si s’ha pogut fer algun tràmit per tal de portar internet al municipi.

L’Alcalde diu que ell no s’hi ha pogut dedicar i insta als regidors a què esbrinin quines alternatives existeixen.

La regidora Eva Bonet comenta que ella farà la consulta a l’empresa “Campà”

La regidora Eva Bonet fa saber que la xarxa de camins està molt malmesa i que caldria destinar-hi una bossa de diners per a la seva millora i manteniment.

L’Alcalde respon que s’està treballant per tal d’obtenir ajuda de les Administracions i poder arranjar els camins, però que són moltes les necessitats i es fa molt difícil arribar a tot arreu; tot i així es fa constar que en el pressupost per aquest any 2016 es preveu una partida de diners de fons propis superior a la de l’any 2015 per tal de destinar-les a aquest concepte.

Finalment la regidora Ana Flix comenta que en les obres realitzades per l’Ajuntament a Vilagrasseta s’ha observat que hi ha un problema amb els desaigües.

L’Alcalde apunta que es valorarà si cal intervenir-hi.

Per això, sense més assumptes a tractar, l’Alcalde aixeca la sessió, de la qual n’estenc la present acta que signo per ordre i amb el seu vistiplau.

L’Alcalde,

Vistiplau,

Vicenç Roig Solé